Kære Telenor.

Jeg har forsøgt at ringe til dig for at fortælle at, det forbi imellem os men du accepterede ikke bruddet og manglede oplysninger jeg ikke kunne give dig.

Jeg er rigtig ked at vores forhold skulle ende på denne måde men jeg kan ikke mere nu. 
Jeg er glad for alle de mange år vi fik sammen, dengang du hed Sonofon og jeg fulgte dig gennem din karriere. Men det sidste halve år har været et helvede for vores forhold og mig og jeg har følt mig svigtet. Jeg har tilgivet dig gang på gang og givet dig nye chancer men du misbrugte min tillid. Alle mine venner fortalte mig at, jeg var dum, naiv og blind og at jeg fortjente bedre og at, der var andre bredbåndsudbydere som ville behandle mig med respekt....men jeg lyttede ikke og det skulle jeg have gjort for længe siden. 

Jeg har forklaret det for dig utallige mange gange før men du forstod det åbenbart ikke så nu prøver jeg igen, ikke fordi at vores forhold kan reddes men fordi at du skal vide hvor mange sure timer jeg har brugt på dig til ingen verdens nytte og det ønsker jeg ikke skal ske for nogen anden.

Jeg betalte dig gennem betalingsservice i mange år men for et halvt år siden fik min kæreste og jeg tilbudt at få betalt mit bredbånd(dig) af mit min kærestes arbejde. "Super" tænkte jeg, men det var der det gik galt. 
Allerførst kunne du intet gøre før at, jeg havde afmeldt mit betalingsservice derefter fik du gjort os til erhvervskunde, hvilket vi utallige gange fortalte dig at vi ikke skulle være, regningen skulle blot betales af hans arbejde, vi skulle stadig forblive privatkunder.  Dette medførte at, du lukkede vores net og vi skulle have ny router. 
Dernæst sendte du mig en rykker over manglede betaling og fortalte mig at betalingsservice ikke skulle afmeldes før en ny regning var betalt!!!! Du havde selv bedt mig om at afmelde før noget andet kunne fortages! 
Vi var nu pludselig blevet erhvervskunder som ikke havde betalt vores regning.
Efter mange lange seje telefonsamtaler blev vi igen privatkunder og du fik sendt regningen til min kærestes arbejde, alt kørte godt i ca en måned.
En dag jeg kom hjem var nettet lukket, jeg ringede til dig og spurgte hvad der var galt, men du havde intet svar, du vidste simpelthen ikke hvorfor vores net var lukket, regningen var betalt men du kunne ikke åbne igen. Så vi skulle nu have en nu router, igen. Du beklaget meget og sagde at vi kunne hente et mobiltbredbånds-stik i en Telenor butik som vi kunne bruge indtil I havde sendt os en ny router og nettet var oppe igen. Jeg hentede et mobilt bredbåndsnet og fik også tilsendt et med posten, så nu havde jeg to! Jeg brugte det ene stik to dage og sendte det retur til Telenor da nettet virkede igen. Mobilt bredbåndsstikket som jeg havde hentet i butikken afleverede i igen i butikken. 
Nu kørte alt igen.....troede jeg indtil jeg fik en regning på Router, og to gange mobilt bredbånd. Du fortalte at det ville blive slettet på fakturaen og det blev routeren også men ikke det Mobile bredbånd! Jeg fik nu en rykker på mobilt bredbåndet og på vores bredbånd!!! Men den skulle jo betales at min kærestes arbejde hvis adresse du har fået 4 gange før og også har sendt til! Men det kendte du pludselig ikke noget til da jeg snakkede med dig igen. Vi skulle bare betale ellers ville nettet ikke blive åbnet. Desuden kan du kun se at det ene bredbåndsstik er kommet retur men at, du vil slette mit abonnement på begge bredbånd alligevel. Nå tænkte jeg så. Jeg må vel se om jeg kan få returneret mine betalte regninger selv med økonomiafdelingen på kærestens arbejde og så må jeg hellere gøre det forbi med dig inden der går mere galt.

Nu har jeg så forsøgt at ringe til dig og slå op, men du kan ikke opsige mit abonnement uden et dsl-nr, hvilket IKKE fremgår af nogle af de faktura, regninger og rykkere du har sendt mig selvom du meget arrogant påstår noget andet. Hvor skal jeg så finde det?
Desuden fortæller du mig at, jeg er bundet af et mobilt bredbånds-abonnement frem til april. En fejl som DU Telenor har begået, hænger jeg nu på!!! En fejl blandt mange som du beklager for men det er stadig mig som skal betale prisen! Det kan bare ikke være rigtig. Det er så absurdt at, det er til en dårlig spillefilm, men jeg vil ikke være med i den, jeg vil ud af dine kløer. Jeg kan intet gøre. Jeg har mistet tilliden til alle selskaber som jeres. Desværre. 

Mvh og tak fra Sisse